148 
RIEDLEIA ELONGATA. PRESL. 
R. fruticosa(?), caule ramis petiolis calycibusque hirsuto, foliis breviter petiolatis ex ovata basi 
lanceolatis acutis snbrhomboideis duplicato ~ serratis utrinque adpresse hirsutis, serraturis 
acutis recurvatis, stipulis lanceolatis acuminatis erectis extus hirsutis petiolo longioribus, 
floribus glomeratis in spicam elongatam interruptam basi foliatam dispositis, glomerulis 
infimis capitatis pedunculo folium superante instructis, bracteis calyce duplo longioribus 
linearibus acuminatis extus hirsutis. 
Habitat in California ad Monte - Rey. 
Caulis, uti videtur bipedalis, teres, ramosus, ramisque petiolisque pilis rigidulis linea paulo brevioribus flave- 
scentibus patentibus vestitus, Folia sesquipollicem longa, octo lineas lata, sparsa, petiolata, ex ovata 
obtusa basi lanceolata, subrhomboidea, obtusa, duplicato - subaequaliter serrata, basi integerrima, utrinque 
praecipue nervis subtus pilis adpressis nitidulis hirsuta, adultiora subtus nervis venisque exceptis glabre- 
scentia, serraturis acutis apice parumper recurvatis, Petioli bi-trilineales, teretes, Stipulae petiolum 
aequantes vel longiores, erectae, adpressae, scariosae, lanceolatae, acuminatae, extus hirsutae. Spica ter- 
minalis, pedalis, linearis, e glomerulis subquinquefloris tres- duodecim lineas distantibus constituta, glome- 
rulis infimis capituliformibus pedunculo sesqui-bipollicari hirsuto instructis inferioribusque folio suffultis 
superioribus bractea stipulaeformi munitis. Calyx hirsutissimus, basi tribracteatus, laciniis acutis, bracteis 
linearibus acuminatis extus hirsutis calyce duplo longioribus. Corolla calyce triplo longior, alba, petalis 
obovatis, Stamina basi monadelpha, antheris oblongis obtusis. Styli quinque, liberi, erecto - patentes. 
Stigmata clavulata, glanduloso - papillosa. Ovarium hirsutum, Capsula ignota. 
Affinis praecedenti, sed foliis, inflorescentia et magnitudine florum distincta. 
RIEDLEIA TOMENTELLA. PRESL. 
R. fruticosa ramosissima, ramulis foliisque supra pubescenti- velutinis, foliis acuminatis dupli- 
cato- acute serratis subtus capsulisque tomentosis, inferioribus ovatis, superioribus e rotun- 
data basi lanceolatis, stipulis ovatis acuminatis ciliatis petiolo duplo hrevioribus, floribus 
axillaribus solitariis aut capitato -aggregatis spicatisve, capitulis subinde pedunculatis, bra- 
cteis minutis- lanceolatis. 
Habitat ad urbem et portum Acapulco in terris occidentalibus Mexici. 
Frutex bi-tripedalis, ramosissimus, Rami teretes, fusci, glabri aut pube rara cinerea aspersi. Ramuli teretes, 
pilis densis brevibus cinereis pubescentes. Folia sparsa, petiolis bi- sexlinealibus teretibus dense pube- 
scentibus instructa, inferiora ovata attenuato -acuminata basi rotundata numquam cordata, superiora e ro- 
tundata basi lanceolata vel oblongo-lanceolata attenuato- acuminata, omnia usque ad basim duplicato 
argute serrata, serraturis patentissimis subinde apice recurvatis, supra pilis densissimis adpressis mollibus 
nitidulis pubescentia velutina, subtus tomento brevi denso vestita canescentia, quinquenervia, nervis venis. 
que elevatis, juniora cana. Stipulae lineam longae vel paulo longiores, ovatae, acuminatae, scariosae, 
erectae, adpressae, ciliatae, extus puberulae, dein deciduae. Flores axillares, aut solitarii sessiles vel 
pedicello lineam circiter longo pubescerti instructi, aut tres-quinque in capitulum glomeratum sessilem 
pedunculove tri-septemlineali instructum congesti, vel in spicam pollicarem quinque - tredecimfloram dis- 
positi. Bracteae flores involucrantes ternae, ovatae, acuminatae, ciliatae, scariosae, semilineam longae, 
deciduae. Calyx pubescenti - velutinus, campanulatus, florens sesquilineam fructifer duas lineas longus, laciniis 
ovato-triangularibus acutis. Petala alba, calyce duplo longiora. Stamina basi monadelpba, petalis fere 
aequilonga, antheris ovalibus. Ovarium sericeum, globosum. Styli liberi. "Stigmata clavulata. Capsula 
calyce aequilonga, tomentosa, globosa, in carpella quinque partibilis. Axis teres, apice denticulatus. . 
Semina obovata, triquetra, laevissima, fusca. 
